மிக= மிகவும்; தாம்= தாங்கள்; வருந்தி= வருத்தப்பட்டு; இருப்பர்= இருப்பார்கள். கருத்துரை முற்பிறப்பில் தவஞ்செய்யாதார் இப்பிறப்பில் இல்வாழ்க்கையாரே வாழ்பவர்கள் என்று தலைவாயிலைப்பற்றி உள்ளே நுழையாதவர்களாய் வருத்தப்பட்டிருப்பார்கள். விசேடவுரை தவஞ்செய்யாதார்- எழுவாய், இருப்பர்-பயனிலை, அண்ணார்த்தல் என்னுந் தொழிற்பெயர் வினையாங்கால் அண்ணாருகிறது என்றாகும். அண்ணார்ந்து இதில் ஒற்றுக்கெட்டது. தொல்காப்பியம்- பெயரியல்- 30ஆம் சூத்திரம்.  “தாமென் கிளவி பன்மைக் குரித்தே.”